ระเบียบกรมสรรพสามิตระเบียบกรมสรรพสามิตว่าด้วยวิธีการปฏิบัติเกี่ยวกับการชำระค่าแสตมป์ยาสูบสำหรับยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิพ.ศ.๒๕๕๓[๑] เพื่อเป็นการอำนวยความสะดวกแก่ผู้เดินทางที่นำยาสูบชนิดบุหรี่ซิกาแรตติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิจำนวนเกินกว่า ๒๐๐ มวน แต่ไม่เกิน ๑,๐๐๐ มวน สามารถชำระค่าแสตมป์ยาสูบโดยการปิดและขีดฆ่าแสตมป์ยาสูบภายใต้ความควบคุมของเจ้าพนักงานได้อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยวิธีการปฏิบัติเกี่ยวกับการชำระค่าแสตมป์ยาสูบสำหรับยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิพ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ผู้เดินทางที่นำยาสูบชนิดบุหรี่ซิกาแรตติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิเกินกว่า ๒๐๐ มวน แต่ไม่เกิน ๑,๐๐๐ มวน ปฏิบัติดังนี้๓.๑ ชำระค่าแสตมป์ยาสูบ อากรขาเข้า พร้อมภาษีอื่นๆ ตามพิธีการศุลกากร ณ ด่านศุลกากรท่าอากาศยานสุวรรณภูมิ๓.๒รับแสตมป์ยาสูบตามจำนวนยาสูบที่ได้ชำระค่าแสตมป์ยาสูบไว้ตามข้อ ๓.๑ จากเจ้าพนักงานและทำการปิดแสตมป์ยาสูบให้ครบถ้วนข้อ ๔ การปิดแสตมป์ยาสูบบนซองยาสูบให้ใช้กาวอย่างดีทาหลังดวงแสตมป์ยาสูบให้ทั่วแล้วปิดให้แนบแน่นสนิทจนไม่สามารถแกะลอกได้ซึ่งเมื่อนำยาสูบออกจากซองเมื่อใดแสตมป์ยาสูบที่ปิดอยู่จะต้องถูกทำลายเสียสภาพไปจากเดิมทันทีการปิดแสตมป์ยาสูบบนซองยาสูบชนิดบรรจุในซองกระดาษอ่อนให้ปิดคาดตามแนวขวางคร่อมรอยเปิดซองยาสูบตอนบนการปิดแสตมป์ยาสูบบนซองยาสูบชนิดบรรจุในซองกระดาษแข็งให้ปิดคาดทับรอยเปิดส่วนบนและส่วนล่างซองยาสูบข้อ ๕การขีดฆ่าแสตมป์ยาสูบซึ่งปิดบนซองยาสูบ ให้ขีดฆ่าด้วยเครื่องหมาย วัน เดือนปีที่ชำระค่าแสตมป์ยาสูบและตัวอักษรคำว่า สุวรรณภูมิด้วยหมึกสีแดง หรือเครื่องหมายอย่างใดอย่างหนึ่งที่เจ้าพนักงานกำหนดประทับลงบนดวงแสตมป์ยาสูบ ให้เห็นชัดเจนว่าแสตมป์ยาสูบนั้นได้ถูกขีดฆ่าแล้วภายใต้ความควบคุมของเจ้าพนักงานข้อ ๖ให้สำนักบริหารการคลังและรายได้เป็นผู้อนุมัติการจ่ายและส่งมอบแสตมป์ยาสูบต่างประเทศให้แก่เจ้าพนักงานเพื่อเก็บรักษาไว้ ณสำนักงานสรรพสามิตประจำท่าอากาศยานสุวรรณภูมิตามจำนวนที่เจ้าพนักงานทำเรื่องขอเบิกมาตามแบบบัญชีท้ายระเบียบนี้ข้อ ๗ให้หัวหน้าเจ้าพนักงานที่ประจำอยู่ ณสำนักงานสรรพสามิตประจำท่าอากาศยานสุวรรณภูมิ จัดทำบัญชีงบเดือนการรับ -จ่ายแสตมป์ยาสูบต่างประเทศตามแบบท้ายระเบียบนี้และให้จัดส่งงบเดือนพร้อมกับแนบสำเนาแบบแจ้งการปิดแสตมป์ยาสูบที่นำติดตัวเข้ามาในราชอาณาจักรให้สำนักบริหารการคลังและรายได้และสำนักมาตรฐานและพัฒนาการจัดเก็บภาษี ๑ ทราบภายในวันที่ ๑๕ ของเดือนถัดไปข้อ ๘ให้ผู้อำนวยการสำนักมาตรฐานและพัฒนาการจัดเก็บภาษี ๑ รักษาการตามระเบียบนี้ประกาศณ วันที่ ๑๖ กุมภาพันธ์ พ.ศ. ๒๕๕๓อารีพงศ์ ภู่ชอุ่มอธิบดีกรมสรรพสามิต[เอกสารแนบท้าย]๑.ขอเบิกแสตมป์ยาสูบชนิดบุหรี่ซิกาแรตต่างประเทศ๒.บัญชีการเบิกแสตมป์ยาสูบเพื่อใช้สำหรับปิดบนซองยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิ๓.ขอส่งมอบแสตมป์ยาสูบชนิดบุหรี่ซิกาแรตต่างประเทศ๔.บัญชีการส่งมอบแสตมป์ยาสูบเพื่อใช้สำหรับปิดบนซองยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิ๕.งบเดือนการรับ-จ่ายแสตมป์ยาสูบเพื่อใช้สำหรับปิดบนซองยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิณ วำนักงานสรรพสามิตประจำท่าอากาศยานสุวรรณภูมิ๖.แบบแจ้งการปิดแสตมป์ยาสูบชนิดบุหรี่ซิกาแรตเพื่อใช้สำหรับปิดบนซองยาสูบชนิดบุหรี่ซิกาแรตที่ผู้เดินทางนำติดตัวเข้ามาในราชอาณาจักรทางด่านศุลกากรท่าอากาศยานสุวรรณภูมิ(ดูข้อมูลจากภาพกฎหมาย)ปริยานุช/พิมพ์๔พฤษภาคม ๒๕๕๓นันท์นภัสร์/ตรวจ๔พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๖ ง/หน้า ๒/๙ เมษายน ๒๕๕๓